גמר הליגה האירופית 2018

גמר הליגה האירופית 2018 התקיים בפארק אולימפיק ליון בליון, צרפת ב-16 במאי 2018, ובו נקבע כי הזוכה בטורניר הליגה האירופית לעונת 2017/2018 היא אתלטיקו מדריד הספרדית, שניצחה במשחק את אולימפיק מרסיי הצרפתית בתוצאה 0–3. הייתה זו המהדורה ה-47 של המפעל, והתשיעית מאז המעבר מגביע אופ"א לליגה האירופית.

אתלטיקו מדריד זכתה בתואר בפעם השלישית בתולדותיה, והראשונה מאז גמר הליגה האירופית 2012. כל זכיותיה (כולל הראשונה ב-2010) התרחשו בעידן הליגה האירופית. אתלטיקו השתוותה לליברפול, יובנטוס ואינטר מילאנו כסגנית הזכיות במפעל, והיא היחידה מבין הארבע שמעולם לא הפסידה בגמר המפעל. היא העמיקה את שליטת קבוצות הכדורגל הספרדיות במפעל עם הזכייה ה-11 של קבוצה ספרדית מלה ליגה, יותר מכל מדינה אחרת. מנגד, מרסיי המשיכה את המאזן הקבוצתי והלאומי הצרפתי העגום במשחקי גמר המפעל. הייתה זו הופעתה השלישית של מרסיי בגמר, והיא כשלה לנצח בכל אחד מהמפגשים. גם בפעם הקודמת, בגמר גביע אופ"א 2004, הפסידה מרסיי לקבוצה ספרדית, ולנסיה. בסך הכול חמש פעמים העפילה קבוצה צרפתית למשחק גמר המפעל, אך בכל המקרים נותרה ללא ניצחון. בעבר נפגשו אתלטיקו ומרסיי פעמיים במסגרת אירופית. בשני המקרים נפגשו השתיים בליגת האלופות, והמאזן עמד על ניצחון אחד לאתלטיקו ותוצאת תיקו אחת.

אתלטיקו מדריד החלה את דרכה האירופית באותה העונה בשלב הבתים של ליגת האלופות, לאחר שסיימה את העונה החולפת במקום השלישי בטבלת הליגה הספרדית. היא נשרה לליגה האירופית לאחר שסיימה שלישית בבית. מרסיי התחילה את דרכה בסיבוב המוקדמות השלישי של הליגה האירופית, אליו העפילה לאחר שסיימה חמישית בליגה הצרפתית בעונה החולפת. היא חלפה על פני שני סיבובי מוקדמות בדרך לשלב הבתים של המפעל. בעקבות זכייתה של אתלטיקו, היא זכתה במקום בשלב הבתים בעונת 2018/2019 בליגת האלופות. עם זאת, מאחר שהבטיחה את מקומה בשלב זה גם דרך מיקום הליגה שלה, הכרטיס עבר לאולימפיק ליון, שסיימה שלישית בליגה הצרפתית באותה העונה.

במשחק עצמו הצטיין קשרה הצרפתי של אתלטיקו, אנטואן גריזמן, שכבש את השער הראשון בדקה ה-21 וקבע את תוצאת המחצית. ארבע דקות בתוך המחצית השנייה השלים גריזמן צמד, ודקה לסיום קבע גבי את תוצאת הסיום, 3-0 לאתלטיקו מדריד.

== הדרך אל הגמר ==
{|class="wikitable" style="text-align:center"
|-
!colspan=4| אתלטיקו מדריד
!סיבוב
!colspan=4| אולימפיק מרסיי
|-bgcolor=#c1e0ff
|colspan=4|ליגת האלופות
|
|colspan=4|הליגה האירופית
|-
|rowspan=2 colspan=4|לא השתתפה
|סיבוב מוקדמות שלישי
|align=right| אוסטנדה
|4 - 2
|4 - 2 (ב)
|0 - 0 (ח)
|-
|סיבוב הפלייאוף
|align=right| דומז'אלה
|4 - 1
|1 - 1 (ח)
|3 - 0 (ב)
|-bgcolor=#c1e0ff
|יריבה
|colspan=3|תוצאה
|שלב הבתים
|יריבה
|colspan=3|תוצאה
|-
|align=right| רומא
|colspan=3|0 - 0 (ח)
|bgcolor=#c1e0ff|מחזור 1
|align=right| קוניאספור
|colspan=3|1 - 0 (ב)
|-
|align=right| צ'לסי
|colspan=3|1 - 2 (ב)
|bgcolor=#c1e0ff|מחזור 2
|align=right| רד בול זלצבורג
|colspan=3|0 - 1 (ח)
|-
|align=right| קרבאך
|colspan=3|0 - 0 (ח)
|bgcolor=#c1e0ff|מחזור 3
|align=right| ויטוריה דה גימארייש
|colspan=3|2 - 1 (ב)
|-
|align=right| קרבאך
|colspan=3|1 - 1 (ב)
|bgcolor=#c1e0ff|מחזור 4
|align=right| ויטוריה דה גימארייש
|colspan=3|0 - 1 (ח)
|-
|align=right| רומא
|colspan=3|2 - 0 (ב)
|bgcolor=#c1e0ff|מחזור 5
|align=right| קוניאספור
|colspan=3|1 - 1 (ח)
|-
|align=right| צ'לסי
|colspan=3|1 - 1 (ח)
|bgcolor=#c1e0ff|מחזור 6
|align=right| רד בול זלצבורג
|colspan=3|0 - 0 (ב)
|-
|colspan=4 align=center valign=top|טבלת בית ג' (אלופות)
{| class="wikitable" style="text-align: center;"
|-
!width=200|קבוצה
!width=20|מש'
!width=20|נצ'
!width=20|תיקו
!width=20|הפ'
!width=20|ש. זכות
!width=20|ש. חובה
!width=20|הפרש
!width=20|נק'
|- bgcolor=#ccffcc
|align=right| רומא
|6||3||2||1||9||6||3+||11
|- bgcolor=#ccffcc
|align=right| צ'לסי
|6||3||2||1||16||8||8+||11
|- bgcolor=#ccccff
|align=right| אתלטיקו מדריד
|6||1||4||1||5||4||1+||7
|-
|align=right| קרבאך
|6||0||2||4||2||14||12–||2
|}
|bgcolor=#c1e0ff|טבלת הבית
|colspan=4 align=center valign=top|טבלת בית ט' (אירופית)
{| class="wikitable" style="text-align: center;"
|-
!width=200|קבוצה
!width=20|מש'
!width=20|נצ'
!width=20|תיקו
!width=20|הפ'
!width=20|ש. זכות
!width=20|ש. חובה
!width=20|הפרש
!width=20|נק'
|- bgcolor=#ccffcc
|align=right| רד בול זלצבורג
|6||3||3||0||7||1||6+||12
|- bgcolor=#ccffcc
|align=right| אולימפיק מרסיי
|6||2||2||2||4||4||0||8
|-
|align=right| קוניאספור
|6||1||3||2||4||6||2–||6
|-
|align=right| ויטוריה דה גימארייש
|6||1||2||3||5||9||4–||5
|}
|-bgcolor=#c1e0ff
|colspan=9|הליגה האירופית
|-bgcolor=#c1e0ff
|יריבה
|סיכום
|משחק ראשון
|משחק שני
|
|יריבה
|סיכום
|משחק ראשון
|משחק שני
|-
|align=right| פ.צ. קופנהגן
|5 - 1
|4 - 1 (ח)
|1 - 0 (ב)
|style="backgסיבוב:#c1e0ff;"|סיבוב נוקאאוט ראשון
|align=right| ספורטינג בראגה
|3 - 1
|3 - 0 (ב)
|0 - 1 (ח)
|-
|align=right| לוקומוטיב מוסקבה
|8 – 1
|3 - 0 (ב)
|5 - 1 (ח)
|style="backgסיבוב:#c1e0ff;"|שמינית הגמר
|align=right| אתלטיק בילבאו
|5 - 2
|3 - 1 (ב)
|2 - 1 (ח)
|-
|align=right| ספורטינג ליסבון
|2 – 1
|2 - 0 (ב)
|0 - 1 (ח)
|style="backgסיבוב:#c1e0ff;"|רבע הגמר
|align=right| ר.ב. לייפציג
|5 - 3
|0 - 1 (ח)
|5 - 2 (ב)
|-
|align=right| ארסנל
|2 - 1
|1 - 1 (ח)
|1 - 0 (ב)
|style="backgסיבוב:#c1e0ff;"|חצי הגמר
|align=right| רד בול זלצבורג
|3 - 2
|2 - 0 (ב)
|1 - 2<sup>ה</sup> (ח)
|}

=== אתלטיקו מדריד ===
אתלטיקו מדריד החלה את דרכה בשלב הבתים של ליגת האלופות, שם הוגרלה מהדרג השני לצדן של רומא, צ'לסי וקרבאך. את משחקיה פתחה אתלטיקו בשוויון 0-0 בסטאדיו אולימפיקו ברומא. במשחק השני אירחה את צ'לסי והובילה עליה במחצית משער של אנטואן גריזמן בפנדל, אך אלברו מוראטה איזן במחצית השנייה, ומישי בטשואיי השלים מהפך דרמטי עמוק בתוך תוספת הזמן. במשחק הבא נעצרה אתלטיקו עם שוויון 0-0 מאכזב מול קרבאך בחוץ. גם במחזור הרביעי לא השכילה אתלטיקו לאסוף ניצחון ראשון, לאחר שנקלעה לפיגור ביתי בהפסקה משער של מיצ'ל. תומאס פארטי איזן במחצית השנייה, אך בסיום הצליחה אתלטיקו להשיג שוויון 1-1 בלבד. את ניצחון הבכורה שלה באותה עונה באירופה השיגה אתלטיקו בבית מול רומא, משערים של גריזמן כעשרים דקות לסיום, ושל קווין גאמיירו חמש דקות לסיום. לפני מחזור הנעילה כבר הבטיחה אתלטיקו את המקום השלישי, אך הייתה צריכה לקוות לתרחיש לא סביר (הפסד של רומא לקרבאך וניצחון על צ'לסי) כדי להעפיל. בפועל, רומא גברה על קרבאך, ואתלטיקו לא הצליחה לגבור על צ'לסי. סאול ניגס העלה אותה ליתרון בדקה ה-56, אך שער עצמי של סטפן סאביץ' קבע שוויון 1-1 בסיום. עם ניצחון אחד בלבד בשלב הבתים, סיימה אתלטיקו את דרכה במפעל ונשרה לשלבי הנוקאאוט של הליגה האירופית.

בשלב הנוקאאוט הראשון פגשה אתלטיקו את פ.צ. קופנהגן הדנית. במשחק הראשון בחוץ נקלעה אתלטיקו לפיגור מפתיע משער של ויקטור פישר לאחר רבע שעה, אך השיגה שוויון תוך שש דקות מרגליו של סאול, ורבע שעה מאוחר יותר השלימה מהפך משער של גאמיירו. גריזמן הגדיל את היתרון בדקה ה-71, ושש דקות לאחר מכן כבש ויטולו כדי לקבוע את תוצאת המשחק, 4-1 לאתלטיקו. את הגומלין הביתי הכריע גאמיירו לאחר שבע דקות, 1-0 בסיום ועם 1–5 בסיכום המשיכה אתלטיקו לשמינית הגמר.

בשמינית הגמר פגשה אתלטיקו את לוקומוטיב מוסקבה הרוסית. במפגש הראשון באצטדיון ונדה מטרופוליטנו כבש סאול בדקה ה-22 וקבע את תוצאת המחצית. דייגו קוסטה הכפיל עם פתיחת המחצית השנייה, וקוקה קבע את תוצאת המשחק בדקה האחרונה, 3-0 לאתלטיקו. עם היתרון הנוח יצאה אתלטיקו ל-RZD ארנה במוסקבה, ועלתה ליתרון חוץ של אנחל קוריאה לאחר כרבע שעה. מאצ'יי ריבוס איזן לאחר ארבע דקות בלבד וקבע שוויון 1-1 במחצית, אך לאחר ההפסקה הציגה אתלטיקו יכולת התקפית מרשימה. סאול כבש שתי דקות מפתיחת המחצית השנייה, פרננדו טורס כבש בפנדל בדקה ה-65 והשלים צמד חמש דקות לאחר מכן, וחמש דקות לסיום קבע גריזמן את תוצאת הסיום, 5-1 לאתלטיקו, שעולה לרבע הגמר עם 1–8 מרשים בסיכום.

ברבע הגמר פגשה אתלטיקו את ספורטינג ליסבון הפורטוגלית. במשחק הראשון בבית הבקיע קוקה כבר בדקה הראשונה, וגריזמן קבע את תוצאת המשחק בדקה הארבעים, 2-0 בסיום. בגומלין כבש פרדי מונטרו בדקה ה-28 לזכות ספורטינג, אך עד לסיום לא נכבשו שערים נוספים. 2-1 בסיכום לאתלטיקו בדרכה לחצי הגמר.

במאבק על הכרטיס לגמר פגשה אתלטיקו את ארסנל האנגלית. המשחק הראשון נערך באצטדיון האמירויות בלונדון, ולאחר כשעה ללא שערים, כבש אלכסנדר לאקזט לזכות ארסנל. שמונה דקות לסיום העניק גריזמן לקבוצתו שער חוץ יקר שקבע שוויון 1-1 בסיום, וההכרעה עברה למדריד. במשחק הגומלין כבש דייגו קוסטה את שער הניצחון לזכות אתלטיקו עמוק בתוספת הזמן של המחצית הראשונה. 1-0 בסיום לאתלטיקו, ועם 1–2 בסיכום שני המפגשים, העפילה הקבוצה לגמר השלישי בתולדותיה במפעל.

=== אולימפיק מרסיי ===
הקבוצה הצרפתית החלה את דרכה כבר בשלב המוקדמות של הליגה האירופית. היא הוגרלה כמדורגת בסיבוב המוקדמות השלישי מול אוסטנדה הבלגית. במשחק הראשון בבית עלתה מרסיי ליתרון משער של ואלר ז'רמן כבר בדקה השנייה. הבלגים איזנו מפנדל של סבסטיאן סיאני בדקה ה-26, אך שש דקות אחר כך החזיר מורגן סנסון את היתרון למרסיי. במחצית השנייה השלים ז'רמן צמד וקבע 1–3 לאחר כשעה של משחק. נוולדג' מוסונה החזיר את הבלגים למשחק עם 2–3 בדקה ה-69, אך ז'רמן השלים שלושער בדקה ה-82 וקבע את תוצאת הסיום, 4-2 למרסיי. לאחר גומלין מאופס באוסטנדה, המשיכה מרסיי לשלב הפלייאוף.

מרסיי, שהמשיכה כמדורגת גם בפלייאוף, פגשה את דומז'אלה הסלובנית במאבק על הכרטיס לשלב הבתים. במשחק הראשון בחוץ ספגה מרסיי שער של אמדיי וטריך כבר לאחר 12 דקות. סנסון איזן בדקה ה-63, וקבע את תוצאת המשחק. בגומלין הביתי העלה ז'רמן את קבוצתו ליתרון אחרי 28 דקות. כעשר דקות בתוך המחצית השנייה השלים ז'רמן צמד, וחמש דקות לסיום כבש פלוריאן תובאן את שערו האירופי הראשון לעונה זו, כדי לקבוע 0–3. 4-1 בסיכום למרסיי בדרך לשלב הבתים.

בשלב הבתים הוגרלה מרסיי מהדרג השני לצדן של קוניאספור, ויטוריה דה גימארייש ורד בול זלצבורג. במשחק הראשון גברה מרסיי 0–1 בבית על קוניאספור משער של עדיל ראמי בדקה ה-48. במחזור השני הפסידה מרסיי באותה התוצאה במשחק החוץ שלה מול זלצבורג, מואנס דאבור הישראלי הכריע את המשחק בדקה ה-73. מרסיי חזרה הביתה למפגש מול ויטוריה, שהפתיעה אותה עם שער של רפאל מרטינס בדקה ה-17. לוקאס אוקאמפוס איזן בדקה ה-28, ומקסים לופס הכריע לטובתה של מרסיי בדקה ה-76. במפגש הבא יצאה מרסיי למשחק חוץ בפורטוגל, אך הפעם נכנעה לשער של פאולו אורטאדו בדקה השמונים, שקבע את תוצאת המשחק. במשחק החוץ בטורקיה התקרבה מרסיי להפסד שהיה מרחיק אותה מהמשך העונה האירופית, מפנדל של נייץ' סקוביץ' בדקה ה-82. את השוויון הדרמטי השיגה מרסיי שלוש דקות בתוך תוספת הזמן, משער עצמי של וילפרד מוקה. במחזור האחרון, שוויון 0-0 ביתי הספיק למרסיי כדי לסיים במקום השני בבית ולהמשיך לשלבי הנוקאאוט.

בסיבוב הראשון פגשה מרסיי את ספורטינג בראגה מפורטוגל. במשחק הראשון בבית כבש ז'רמן כבר לאחר ארבע דקות, והשלים צמד בדקה ה-69. חמש דקות לאחר מכן קבע תובאן את תוצאת המשחק, 3-0 למרסיי. בגומלין בחוץ העלה ריקרדו הורטה את בראגה ליתרון לאחר כחצי שעה, אך בראגה לא השכילה לכבוש שוב והודחה עם 1–3 למרסיי בסיכום.

בשמינית הגמר פגשה מרסיי את אתלטיק בילבאו הספרדית. במשחק הראשון בבית כבש אוקאמפוס בדקה הראשונה, ובדקה ה-14 הכפיל דימיטרי פאייה את התוצאה. פנדל מדויק של אריץ אדוריס בתוספת הזמן של המחצית הראשונה צימק את התוצאה, אך בדקה ה-57 השלים אוקאמפוס צמד וקבע את תוצאת המשחק, 3-1 למרסיי. בגומלין כבש פאייה בפנדל בדקה ה-38, ואוקאמפוס הכפיל כשבע דקות מפתיחת המחצית השנייה. איניאקי ויליאמס רק צימק בדקה ה-74, ומרסיי השלימה ניצחון כפול של 2–5 בסיכום, בדרך לרבע הגמר.

בשלב רבע הגמר פגשה מרסיי את ר.ב. לייפציג הגרמנית. במשחק הראשון ברד בול ארנה נכנעה מרסיי לשער של טימו ורנר בתוספת הזמן של המחצית, 1-0 בסיום. מרסיי הגיעה לגומלין הביתי לאחר הפסד וללא שער חוץ, וכבר בדקה השנייה ספגה שער של ברומה. מרסיי נדרשה לשלושה שערים לפחות בעקבות התוצאה, והצליחה לחזור למשחק במהרה. בדקה השישית השיגה את השוויון לאחר שער עצמי של שטפן אילזנקר, ובדקה התשיעית כבר נכבש השער השלישי במשחק, כאשר בונה סאר השלים מהפך. בדקה ה-38 כבש תובאן וקבע 1–3 למרסיי, תוצאה שנשמרה עד להפסקה. בדקה ה-55 כבש ז'אן-קווין אוגוסטין שער מצמק וקבע 2–3, תוצאה שהייתה מספיקה ללייפציג, אך חמש דקות אחר כך השיב פאייה את היתרון המצטבר למרסיי וקבע 2–4. הירוקי סאקאי קבע את תוצאת המשחק ארבע דקות בתוך תוספת הזמן, 5-2 מרשים למרסיי שמעפילה לחצי הגמר.

בחצי הגמר נקבע כי מרסיי תפגוש את יריבתה משלב הבתים, רד בול זלצבורג, שלא הפסידה למרסיי בצמד משחקי שלב הבתים וסיימה לפניה בראש הטבלה. עם זאת, במשחק הראשון בבית יצאה מרסיי עם ידה על העליונה, לאחר שערים של תובאן בדקה ה-15 ושל קלינטון אנז'י בדקה ה-63, 2-0 בסיום. בגומלין הצליחה זלצבורג למחוק את היתרון הצרפתי, כאשר אמאדו היידארה כבש בדקה ה-53, ופחות מרבע שעה אחר כך כבש סאר שער עצמי, 2-0 לרד בול זלצבורג בסיום. המשחק הלך להכרעה בהארכה, וארבע דקות בלבד לסיום כבש רולאנדו, בלמה של מרסיי, את שער החוץ המכריע. 2-1 לזלצבורג בסיום, אך עם 2–3 בסיכום העפילה מרסיי לגמר המפעל השלישי בתולדותיה.

== סיכום המשחק ==
=== מחצית ראשונה ===
אתלטיקו מדריד הגיעה לגמר האירופי התשיעי בתולדותיה, בחיפוש אחר זכייה שלישית בליגה האירופית. לאחר ההפסדים במשחקי גמר ליגת האלופות ב-2014 וב-2016, ולאחר פתיחת העונה האירופית החלשה במסגרת שלב הבתים בליגת האלופות, היו חניכיו של דייגו סימאונה פייבוריטים לזכייה. אתלטיקו הגיעה למשחק ללא סימאונה, שנאלץ לצפות במשחק מהיציע בעקבות ההרחקה שספג מאופ"א לאחר חצי הגמר מול ארסנל, ובמקומו עמד על הקווים עוזרו חרמן בורגוס. ויטולו נעדר מהמשחק עקב פציעה, ובחוד פתח דייגו קוסטה לצדו של אנטואן גריזמן. הקפטן גבי פתח במרכז השדה לצדו של סאול ניגס, ובמרכז ההגנה פתח הצמד מאורוגוואי, דייגו גודין וחוסה מריה חימנס. על הספסל חיכו פרננדו טורס, שחיפש זכייה ראשונה בתואר אירופי עם קבוצת נעוריו במשחקו האירופי האחרון במדיה, וקווין גאמיירו, שבאמתחתו שלוש זכיות רצופות בתואר עם סביליה. מנגד, חניכיו של רודי גרסיה חיפשו זכייה ראשונה בתואר, ונהנו מקיום המשחק על אדמת צרפת, אם כי לא באצטדיונם הביתי. פציעתו של דימיטרי פאייה העסיקה את הקבוצה בימים שלפני הגמר, אך הקפטן עבר מבחן כשירות ופתח בעמדת הקשר ההתקפי. ואלר ז'רמן פתח כחלוץ בודד, ופלוריאן תובאן ולוקאס אוקאמפוס פתחו בכנפיים.

בדקות הראשונות של המשחק המגרש עדיין נותר אפוף עשן מהופעת המוזיקה שקדמה למשחק הגמר, מה שהקשה על הראות של שחקני הקבוצות. בדקות הראשונות ניסו השחקנים בעיקר כדורים ארוכים, בשל הקושי לפתח משחק בתנאי הראות שנוצרו.

ההזדמנות המשמעותית הראשונה הגיעה בדקה הרביעית. חילופי מסירות של פאייה ותובאן במרכז המגרש הסתיימו בכדור עומק מרשים של פאייה לעברו של ז'רמן. החלוץ נותר במצב נוח לכיבוש מול יאן אובלק, אך בעט ברשלנות מעל לשער. הזדמנות טובה למרסיי לעלות ליתרון מהיר. עשרים הדקות הראשונות עברו בשליטה צרפתית, כאשר מרסיי חיפשה שוב ושוב את השער של אובלק. על אף מספר ניסיונות בעיטה, אף כדור לא סיכן את שערו של אובלק באופן ממשי.

בדקה ה-21, ובניגוד למהלך המשחק, עלתה אתלטיקו ליתרון ראשון. השוער סטיב מנדנדה מסר כדור קל לאנדרה-פרנק זמבו אנגוויסה. הקמרוני לא הצליח להשתלט על הכדור, אותו שלח גבי בנגיעה קדימה לגריזמן, כשהוא מותיר אותו לבד מול מנדנדה. הצרפתי לא התבלבל מול השוער וכבש בקלות, 1-0 לאתלטיקו מדריד.

הרגע הטרגי של המשחק הגיע בדקה ה-32. פאייה, קפטן מרסיי שעבר מבחן כשירות טרם המשחק, נפל על הדשא עם כאבים בירכו הפגועה, והוחלף על ידי מקסים לופס כשהוא ממרר בבכי. גם גריזמן, שותפו לנבחרת צרפת, הגיע לנחם את הקשר, שבעקבות הפציעה איבד את מקומו בסגל הנבחרת למונדיאל 2018, בו זכתה צרפת באליפות העולם.

המחצית הסתיימה ביתרון 0–1 לאתלטיקו מדריד, על אף השליטה הצרפתית בדקות הפתיחה.

=== מחצית שנייה ===
המחצית השנייה נפתחה בחילוף, כאשר שימה ורסאלקו, מגנה של אתלטיקו שספג כרטיס צהוב במהלך המחצית הראשונה, הוחלף בחואנפראן.

בדקה ה-49, ארבע דקות בלבד מפתיחת המחצית השנייה, הכפילה אתלטיקו את יתרונה. קוקה התנהל חופשי עם הכדור כשלושים מטרים משערה של מרסיי, ומצא בכדור עומק את גריזמן, שהתחמק מהשומר שלו ונותר פנוי מול השוער, על סף הרחבה. גריזמן התקדם לתוך הרחבה ובנגיעה קלה הכניע את מנדנדה שיצא לכיוונו, 2-0 לאתלטיקו, ושער שני למצטיין במשחק, אנטואן גריזמן.

השער השני הוציא את מרסיי מהמשחק, ואתלטיקו השתלטה לחלוטין על הנעשה במגרש. בלטו במיוחד דייגו קוסטה, גריזמן וקוקה, שהובילו את המשחק של אתלטיקו, אך ככל שנקפו הדקות, ניסתה מרסיי להשיג שער מצמק. בדקה ה-81 הייתה מרסיי קרובה מאוד לשער, לאחר הגבהה של מורגן סנסון מאגף ימין. קונסטנטינוס מיטרוגלו, החלוץ היווני המחליף, התרומם ראשון לנגיחה כ-15 מטרים מהשער ונגח לפינה הרחוקה. הכדור הכניע את אובלק אך פגש את העמוד, התגלגל על קו השער עד שהורחק על ידי ההגנה הספרדית. שתי דקות לאחר מכן בעט המגן השמאלי ג'ורדן אמאבי בעוצמה מכ-23 מטרים כדור שטוח, אך אובלק קלט.

מרסיי שלחה שחקנים רבים קדימה, ושילמה על כך מן העבר השני. בדקה ה-89 שלח גריזמן כדור לקוסטה באגף שמאל של הרחבה, האחרון מסר באין מפריע לקוקה שניצב כ-16 מטרים מן השער, והמשיך בנגיעה לגבי, שהיה פנוי לחלוטין בצד ימין של הרחבה. גבי עצר את הכדור, עדיין ללא תגובה מצד ההגנה, ובעט שטוח ומדויק לפינה הרחוקה. למנדנדה לא היה סיכוי, 3-0 לאתלטיקו מדריד.

התוצאה נשמרה עד לסיום, ניצחון 0–3 לאתלטיקו שהבטיח לה זכייה שלישית בתולדותיה בליגה האירופית.

=== הרכבי הקבוצות ===
{| width=92% |
|-
|
|
|}

{| width="100%"
|valign="top" width="50%"|
{| style="font-size: 90%" cellspacing="0" cellpadding="0"
|-
!width=100| !!width=60|
|-
|שוער ||13 || יאן אובלק
|-
|מגן ימני ||16|| שימה ורסאלקו || || 
|-
|בלם ||24 || חוסה מריה חימנס
|-
|בלם ||2|| דייגו גודין
|-
|מגן שמאלי ||19 || לוקא הרננדס || 
|-
|קשר ימני ||11|| אנחל קוריאה || || 
|-
|קשר מרכזי ||14|| גבי (קפטן)
|-
|קשר מרכזי ||8|| סאול ניגס
|-
|קשר שמאלי ||6|| קוקה
|-
|חלוץ ||7|| אנטואן גריזמן || || 
|-
|חלוץ ||18|| דייגו קוסטה
|-
|colspan=3|מחליפים:
|-
|שוער ||25 || אקסל ורנר
|-
|מגן ||3 || פיליפה לואיס
|-
|מגן ||15|| סטפן סאביץ'
|-
|מגן ||20|| חואנפראן
|-
|קשר ||5|| תומאס פארטי || || 
|-
|חלוץ ||9|| פרננדו טורס || || 
|-
|חלוץ ||21|| קווין גאמיירו || || 
|-
|colspan=3|מאמן:
|-
|colspan=4| חרמן בורגוס (עוזר מאמן)
|}
|valign="top"valign="top" width="50%"|
{| style="font-size: 90%" cellspacing="0" cellpadding="0" align=center
|-
!width=100| !!width=60|
|-
|שוער ||30 || סטיב מנדנדה
|-
|מגן ימני ||17|| בונה סאר
|-
|בלם ||23|| עדיל ראמי
|-
|בלם ||19 || לואיס גוסטבו || 
|-
|מגן שמאלי ||18 || ג'ורדן אמאבי || 
|-
|קשר מרכזי ||29|| אנדרה-פרנק זמבו אנגוויסה
|-
|קשר מרכזי ||8|| מורגן סנסון
|-
|קיצוני ימני ||26 || פלוריאן תובאן
|-
|קשר התקפי ||10 || דימיטרי פאייה (קפטן) || || 
|-
|קיצוני שמאלי ||5 || לוקאס אוקאמפוס || || 
|-
|חלוץ ||28|| ואלר ז'רמן || || 
|-
|colspan=3|מחליפים:
|-
|שוער ||16|| יוהאן פלה
|-
|מגן ||2|| הירוקי סאקאי
|-
|מגן ||6|| רולאנדו
|-
|קשר ||4|| בובקאר קמארה
|-
|קשר ||27|| מקסים לופס || || 
|-
|חלוץ ||11|| קונסטנטינוס מיטרוגלו || || 
|-
|חלוץ ||14|| קלינטון אנז'י || || 
|-
|colspan=3|מאמן:
|-
|colspan=4| רודי גרסיה
|}
|}
{| width=100% style="font-size: 90%"
|
עוזרי שופט:
<br /> סנדר ואן רוקל (קוון)
<br /> ארווין זיינסטרה (קוון)
<br /> דני מאקלי (שופט רחבה)
<br /> פול ואן בוקל (שופט רחבה)

שופט רביעי:
<br /> סימון מרצ'יניאק
|}

== סטטיסטיקות ==
{| class="wikitable plainrowheaders" style="text-align: center"

!!! scope="col" style="width:70px;"| אתלטיקו מדריד
! scope="col" style="width:70px;"| אולימפיק מרסיי
|-
!scope=row|שערים
| 3
| 0
|-
!scope=row|בעיטות לשער
| 12
| 12
|-
!scope=row|בעיטות למסגרת
| 4
| 2
|-
!scope=row|החזקה בכדור
|44%
|56%
|-
!scope=row|קרנות
| 6
| 1
|-
!scope=row|עבירות
| 9
| 18
|-
!scope=row|נבדלים
| 3
| 0
|-
!scope=row|כרטיסים צהובים
| 2
| 3
|-
!scope=row|כרטיסים אדומים
| 0
| 0
|}

==קישורים חיצוניים==
* [https://www.uefa.com/uefaeuropaleague/season=2018/matches/round=2000895/match=2022218/index.html סיקור המשחק] באתר אופ"א 
* 
* 

קטגוריה:משחקי גמר הליגה האירופית
קטגוריה:תחרויות כדורגל ב-2018
קטגוריה:אתלטיקו מדריד
קטגוריה:אולימפיק מרסיי
קטגוריה:תחרויות כדורגל בצרפת
קטגוריה:ליון: ספורט
קטגוריה:2018 בצרפת